 Iru ọdun to yọ awọn obinrin silẹ yii ni ọdun oro jẹ ọkan ninu wọn nitori igbagbọ Yoruba ni pe obinrin kii fi oju kan oro, bibẹẹkọ, oro yoo gbe. Lasiko ọdun oro ni ilu Ikorodu ti BBC Yoruba peju si, Oloye Kazeem Adeniyi Roga salaye pe, igi ìto ni yoo sọ fun awọn pe akoko ọdun oro, ti wọn n pe ni Màgbó ti to, ti igi naa yoo si wọwe. Àwọn iròyin tì ẹ leè ní ìfẹ síí: Oloye Roga ni ti awọn oloro ba ti se etutu wọn tan, ni igi yii yoo tun ruwe pada, ti ohun gbogbo yoo si tuba tusẹ. O ni ọdun Magbo maa n ko ibi kuro ni ilu ni, ti yoo si ko ire wọle, bẹẹ ni ilu yoo tuba, tuṣẹ laisi ewu. Amọ awọn obinrin to ba wa sọrọ lori ọdun oro naa lo faraya pe, ọdun naa n tẹ ẹtọ awọn mọlẹ lasiko ti wọn ba n se e, to si maa n sọ awọn si igbekun ati ẹwọn. Wọn ni kii jẹ ki awọn raye lọ sẹnu isẹ oojọ awọn, koda awọn ko ni lee lọ se idanwo tabi se ohunkohun. Awọn obinrin naa wa gba awọn oloro yii niyanju lati maa se oro wọn lọganjọ oru dipo ọsan gangan, eyi ti ko ni di awọn lọwọ lati lọ sẹnu isẹ abi okoowo awọn. Awọn ọdun kan wa to so tọkunrin-tobinrin papọ nilẹ Yoruba, amọ omiran wa ti obinrin ko gbọdọ foju ri. : Ikorodu Festival: Àwọn olórò ní ọdún Màgbó ló ń gbá ibi lọ, kó ire wọlé ní Ikorodu 